સરકારની કામગીરીથી સંતોષ ના થાય એ સ્પષ્ટ વાત છે. સરકાર પાસે એક ગજબનું બખ્તર છે- કોંગ્રેસે આટલાં વર્ષોમાં જે કર્યું છે એ સૂલટાવતા જ અમારો દમ નીકળી જાય છે. જી, સરકાર. તમે આવું અમને કહો તે પહેલાં તમારે ગંભીરતાથી સાંભળવાનું છે. જો જો કોંગ્રેસ કોંગ્રેસ કરવામાં ક્યાંક દમ ના નીકળી જાય! એવા તે કેવા ગુપ્ત, રહસ્યમયી ‘ને ગૂઢ કામ કરો છો તે તમારા પ્રત્યે શ્રદ્ધા રાખનારાને સતત ‘ને કાયમ કહેવું પડે છે- આ જે કામ થાય છે તેનો ફાયદો આવતી પેઢીને મળશે. સરકાર આજની છે. કરદાતા વર્તમાનકાળમાં કર ભરે છે. નાગરિક તમારા શાસનનાં પાંચ વર્ષ દરમિયાન પોતાના ઘર-કુટુંબની જવાબદારી ઉપાડે છે તેનું શું? ‘આવતી પેઢી’ એ અચળાંક છે. આવતી સરકાર પણ એવું બોલશે તો આ પેઢીનું શું થશે?